मुख्यमंत्री जयराम ठाकुर के गृह जिला मंडी के लिए करीब एक माह पहले 18 चिकित्सकों की तैनाती के आदेश हुए थे। लाल बहादुर शास्त्री मेडिकल कॉलेज नेरचौक, जोनल अस्पताल मंडी सहित नागरिक अस्पताल व सीएचसी में चिकित्सकों ने ज्वाइन करना था। इसमें मुख्यमंत्री के गृह क्षेत्र सराज के तीन चिकित्सक भी शामिल थे। सभी को एक सप्ताह के भीतर कार्यभार संभालने के आदेश थे। हैरानी इस बात की है कि इनमें से आधे चिकित्सकों ने भी जिले में कार्यभार नहीं संभाला। यहां तक कि सीएम के गृह क्षेत्र सराज में तीन में से एक भी चिकित्सक नहीं गया।